****

**Odluka o donošenju nastavnog plana za osnovnu školu**

**NN 66/2019**

NN 66/2019 (10.7.2019.), Odluka o donošenju nastavnog plana za osnovnu školu

Ministarstvo znanosti i obrazovanja

1305

Na temelju članka 27. stavka 9. Zakona o odgoju i obrazovanju u osnovnoj i srednjoj školi (»Narodne novine«, broj: 87/08, 86/09, 92/10, 105/10 – ispravak, 90/11, 16/12, 86/12, 94/13, 152/14, 7/17 i 68/18) ministrica znanosti i obrazovanja donosi

**ODLUKU**

**O DONOŠENJU NASTAVNOG PLANA ZA OSNOVNU ŠKOLU**

**I.**

Ovom Odlukom donosi se Nastavni plan za osnovnu školu.

**II.**

Sastavni dio ove Odluke je Nastavni plan za osnovnu školu.

**III.**

Stupanjem na snagu ove Odluke stavlja se izvan snage Uvod, Ciljevi i zadaće odgoja i obrazovanja u osnovnoj školi, Temeljne odrednice odgojno-obrazovnoga i nastavnog rada prema HNOS-u, Nastavni plan za provedbu nastavnog programa, Odgojno-obrazovni, školski i nastavni rad, Odgojno-obrazovni oblici, metode i sredstva izvannastavnoga i izvanučioničkog rada, Rad s darovitim učenicima, Rad s učenicima s posebnim potrebama, Nositelji odgojno-obrazovne djelatnosti u osnovnoj školi, Odgojno-obrazovna djelatnost stručnih suradnika u osnovnoj školi, Školska knjižnica, Integrativni odgojno-obrazovni sadržaji za osnovnu školu i Strani jezici koji su dio Nastavnog plana i programa za osnovnu školu, a koji je donesen Odlukom o nastavnom planu i programu za osnovnu školu (»Narodne novine«, broj 102/06).

**IV.**

Ova Odluka stupa na snagu osmoga dana od dana objave u »Narodnim novinama«, osim dijela koji se odnosi na izbornu nastavu nastavnoga predmeta Informatika za učenike I., II., III. i IV. razreda osnovne škole, koji stupa na snagu 1. rujna 2020. godine.

Klasa: 602-02/19-05/00012

Urbroj: 533-08-19-0001

Zagreb, 4. srpnja 2019.

Ministrica
prof. dr. sc. Blaženka Divjak, v. r.

**NASTAVNI PLAN ZA OSNOVNU ŠKOLU**

|  |  |
| --- | --- |
| PREDMETNI KURIKULUMI | GODIŠNJI BROJ SATI PO RAZREDIMA |
| Razredna nastava | Predmetna nastava |
| I. | II. | III. | IV. | V. | VI. | VII. | VIII. |
| OBVEZNI PREDMETI |
| Hrvatski jezik | 175 | 175 | 175 | 175 | 175 | 175 | 140 | 140 |
| Strani jezik (prvi strani jezik) | 70 | 70 | 70 | 70 | 105 | 105 | 105 | 105 |
| Likovna kultura | 35 | 35 | 35 | 35 | 35 | 35 | 35 | 35 |
| Glazbena kultura | 35 | 35 | 35 | 35 | 35 | 35 | 35 | 35 |
| Matematika | 140 | 140 | 140 | 140 | 140 | 140 | 140 | 140 |
| Priroda i društvo | 70 | 70 | 70 | 105 |  |  |  |  |
| Priroda |  |  |  |  | 52,5 | 70 |  |  |
| Biologija |  |  |  |  |  |  | 70 | 70 |
| Kemija |  |  |  |  |  |  | 70 | 70 |
| Fizika |  |  |  |  |  |  | 70 | 70 |
| Geografija |  |  |  |  | 52,5 | 70 | 70 | 70 |
| Povijest |  |  |  |  | 70 | 70 | 70 | 70 |
| Tehnička kultura |  |  |  |  | 35 | 35 | 35 | 35 |
| Informatika |  |  |  |  | 70 | 70 |  |  |
| Tjelesna i zdravstvena kultura | 105 | 105 | 105 | 70 | 70 | 70 | 70 | 70 |
| Ukupno (tjedno) | 18 | 18 | 18 | 18 | 24 | 25 | 26 | 26 |
| IZBORNI PREDMETI |
| Vjeronauk | 70 | 70 | 70 | 70 | 70 | 70 | 70 | 70 |
| Informatika\* | 70 | 70 | 70 | 70 |  |  | 70 | 70 |
| Drugi strani jezik |  |  |  | 70 | 70 | 70 | 70 | 70 |
| POSEBNI PROGRAMI KLASIČNIH JEZIKA |
| Latinski jezik |  |  |  |  | 105 | 105 | 105 | 105 |
| Grčki jezik |  |  |  |  |  |  | 105 | 105 |
| MEĐUPREDMETNE TEME\*\* |
| Osobni i socijalni razvoj | izvode se međupredmetno u okviru satnice nastavnih predmeta i sata razrednog odjela | izvode se međupredmetno u okviru satnice nastavnih predmeta i sata razrednog odjela |
| Građanski odgoj i obrazovanje |
| Zdravlje |
| Održivi razvoj |
| Učiti kako učiti |
| Poduzetništvo |
| Uporaba informacijske i komunikacijske tehnologije |
| DRUGI OBLICI NASTAVE |
| Dopunska i dodatna nastava | 35+35 | 35+35 | 35+35 | 35+35 | 35+35 | 35+35 | 35+35 | 35+35 |
| Sat razrednog odjela | 35 | 35 | 35 | 35 | 35 | 35 | 35 | 35 |

\* Dio koji se odnosi na izbornu nastavu nastavnoga predmeta Informatika primjenjivat će se za učenike I., II., III. i IV. razreda osnovne škole od školske godine 2020./2021.

\*\* Kurikulumi međupredmetnih tema izvode se međupredmetno u okviru svih nastavnih predmeta i sata razrednog odjela. Realizacija odgojno-obrazovnih očekivanja svih međupredmetnih tema je obavezna u svim razredima, a za to se koriste sati planirani za pojedine nastavne predmete i sat razrednog odjela.